CELEX: 32015D0261
Language: sk
Date: 2015-02-06 00:00:00
Title: Vykonávacie rozhodnutie Komisie (EÚ) 2015/261 zo 6. februára 2015 , ktorým sa menia rozhodnutia 2010/470/EÚ a 2010/471/EÚ, pokiaľ ide o požiadavky na veterinárne osvedčovanie na účely obchodovania so spermou, vajíčkami a embryami koní (Equinae) v Únii a ich dovozu do Únie [oznámené pod číslom C(2015) 548]  Text s významom pre EHP

24.2.2015   
            
            
               SK
            
            
               Úradný vestník Európskej únie
            
            
               L 52/1
            
         VYKONÁVACIE ROZHODNUTIE KOMISIE (EÚ) 2015/261
   zo 6. februára 2015,
   ktorým sa menia rozhodnutia 2010/470/EÚ a 2010/471/EÚ, pokiaľ ide o požiadavky na veterinárne osvedčovanie na účely obchodovania so spermou, vajíčkami a embryami koní (Equinae) v Únii a ich dovozu do Únie
   
      
         [oznámené pod číslom C(2015) 548]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddieli I smernice 90/425/EHS, a na ich dovoz do Spoločenstva (1), a najmä na jej článok 11 ods. 2 štvrtú zarážku, článok 11 ods. 3 tretiu zarážku, článok 17 ods. 2 písm. b) a článok 18 ods. 1 prvú zarážku,
   keďže:
   
               (1)
            
            
               V smernici 92/65/EHS sú stanovené veterinárne požiadavky na obchodovanie so spermou, vajíčkami a embryami v Únii, na ktoré sa nevzťahujú veterinárne požiadavky stanovené v osobitných právnych predpisoch Únie, a na ich dovoz do Únie. Patria medzi ne požiadavky na obchodovanie so spermou, vajíčkami a embryami koní v Únii a na ich dovoz do Únie (ďalej len „komodity“). Okrem toho sú v smernici stanovené veterinárne osvedčenia, ktoré majú byť zavedené na účely obchodovania s príslušnými komoditami v Únii a ich dovozu do Únie.
            
         
               (2)
            
            
               V prílohe D k smernici 92/65/EHS sa stanovujú určité požiadavky týkajúce sa komodít, ktoré budú zahrnuté do vzorových zdravotných osvedčení na účely obchodovania s uvedenými komoditami v Únii a na ich dovoz do Únie.
            
         
               (3)
            
            
               V rozhodnutí Komisie 2010/470/EÚ (2) sa stanovili vzory zdravotných osvedčení na účely obchodovania so spermou, vajíčkami a embryami, okrem iného, koní, v Únii.
            
         
               (4)
            
            
               V rozhodnutí Komisie 2010/471/EÚ (3) sa stanovili podmienky na dovoz spermy, vajíčok a embryí koní (Equinae) do Únie s ohľadom na zoznamy staníc pre odber a skladovanie spermy a tímov na odber a produkciu embryí a požiadavky osvedčovania.
            
         
               (5)
            
            
               Po prijatí vykonávacieho nariadenia Komisie (EÚ) č. 846/2014, (4) ktorým sa mení príloha D k smernici 92/65/EHS a ktorým sa zaviedli nové pravidlá týkajúce sa dozoru nad stanicami pre odber spermy a stanovili podmienky, ktoré sa majú uplatňovať na koňovité darcovské zvieratá spermy, vajíčok a embryí, okrem tých, ktoré sú uvedené v smernici Rady 2009/156/ES (5), je potrebné stanoviť nové vzory zdravotných osvedčení na účely obchodovania s uvedenými komoditami v Únii a ich dovozu do Únie. Nariadenie (EÚ) č. 846/2014 sa uplatňuje od 1. októbra 2014.
            
         
               (6)
            
            
               V záujme konzistentnosti právnych predpisov Únie by sa preto mali vzorové veterinárne osvedčenia stanovené v rozhodnutiach 2010/470/EÚ a 2010/471/EÚ zmeniť. Komodity odobraté a odoslané po dátume uplatňovania nariadenia (EÚ) č. 846/2014 a tohto rozhodnutia by mali sprevádzať nové vzorové zdravotné osvedčenia stanovené týmto rozhodnutím.
            
         
               (7)
            
            
               Keďže komodity majú dlhý čas použiteľnosti, je potrebné zachovať vzorové zdravotné osvedčenia týkajúce sa zásob komodít, ktoré boli odobraté, spracované a uskladnené v súlade so smernicou 92/65/EHS pred dátumom uplatňovania zmien zavedených nariadením (EÚ) č. 846/2014, ako aj tých, ktoré boli zavedené nariadením Komisie (EÚ) č. 176/2010 (6).
            
         
               (8)
            
            
               Okrem toho v bode I. 11. „Miesto pôvodu“ v časti I vzorových zdravotných osvedčení stanovených v rozhodnutí 2010/471/EÚ by sa malo zmeniť, aby sa mohla povoliť len jediná stanica pre odber spermy, z ktorej sperma pochádza, alebo jediná stanica pre skladovanie spermy, z ktorej bola sperma odoslaná, alebo jediný schválený tím na odber alebo produkciu embryí, od ktorého vajíčka alebo embryá pochádzajú, a aby sa dosiahol súlad so vzorovými zdravotnými osvedčeniami stanovenými v rozhodnutí 2010/470/EÚ.
            
         
               (9)
            
            
               Okrem toho vo vzorovom zdravotnom osvedčení pre dovoz spermy koní (Equinae) uvedenom ako vzor 1 v oddiele A časti 2 prílohy I k rozhodnutiu 2010/471/EÚ a vo vzorovom zdravotnom osvedčení pre dovoz vajíčok a embryí koní (Equinae) do Únie uvedenom ako vo vzor 1 v oddiele A časti 2 prílohy II k rozhodnutiu 2010/471/EÚ by sa požiadavky na zdravie zvierat, pokiaľ ide o vezikulárnu stomatitídu, mali zmeniť vzhľadom na medzinárodné normy zdravotného testovania stanovené v Príručke diagnostických testov a vakcín pre suchozemské zvieratá (7).
            
         
               (10)
            
            
               Na ďalšie zníženie administratívnej záťaže, pretože je spojená so zootechnickými požiadavkami a nie je relevantná pre osvedčovanie požiadaviek na zdravie zvierat, je vhodné, aby sa vypustili informácie o plemene z bodu I.31 časti I vzorových zdravotných osvedčení uvedených v rozhodnutí 2010/470/EÚ a z bodu I.28 časti I vzorových zdravotných osvedčení uvedených v rozhodnutí 2010/471/EÚ.
            
         
               (11)
            
            
               Rozhodnutia 2010/470/EÚ a 2010/471/EÚ by sa preto mali zodpovedajúcim spôsobom zmeniť.
            
         
               (12)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Zmeny rozhodnutia 2010/470/EÚ
   Rozhodnutie 2010/470/EÚ sa mení takto:
   
               1.
            
            
               Články 2 a 3 sa nahrádzajú takto:
               „Článok 2
               Obchodovanie so spermou koní (Equinae)
               Počas prepravy z jedného členského štátu do iného členského štátu sprevádza zásielky spermy koní (Equinae) zdravotné osvedčenie v súlade s jedným z týchto vzorov stanovených v prílohe I:
               
                           a)
                        
                        
                           vzorové zdravotné osvedčenie IA na obchodovanie so zásielkami spermy koní (Equinae) v Únii, ktorá bola odobratá v súlade so smernicou 92/65/EHS po 30. septembri 2014 a odoslaná zo schváleného strediska pre odber spermy, z ktorého sperma pochádza;
                        
                     
                           b)
                        
                        
                           vzorové zdravotné osvedčenie IB pre obchodovanie so zásielkami zásob spermy koní (Equinae) vnútri Únie, odobratej, spracovanej a uskladnenej v súlade so smernicou 92/65/EHS po 31. auguste 2010 a pred 1. októbrom 2014 a vyexpedovanej po 31. auguste 2010 zo schválenej stanice pre odber spermy, z ktorej sperma pochádza;
                        
                     
                           c)
                        
                        
                           vzorové zdravotné osvedčenie IC pre obchodovanie so zásielkami zásob spermy koní (Equinae) vnútri Únie, odobratej, spracovanej a uskladnenej v súlade so smernicou 92/65/EHS pred 1. septembrom 2010 a vyexpedovanej zo schválenej stanice pre odber spermy, z ktorej sperma pochádza, po 31. auguste 2010;
                        
                     
                           d)
                        
                        
                           vzorové zdravotné osvedčenie ID na obchodovanie v Únii so zásielkami:
                           
                                       i)
                                    
                                    
                                       spermy koní (Equinae), ktorá bola odobratá, spracovaná a uskladnená v súlade so smernicou 92/65/EHS po 30. septembri 2014 a odoslaná zo schváleného strediska na skladovanie spermy;
                                    
                                 
                                       ii)
                                    
                                    
                                       zásob spermy koní (Equinae), ktorá bola odobratá, spracovaná a uskladnená v súlade so smernicou 92/65/EHS:
                                       
                                                   —
                                                
                                                
                                                   po 31. auguste 2010 a pred 1. októbrom 2014 alebo
                                                
                                             
                                                   —
                                                
                                                
                                                   pred 1. septembrom 2010;
                                                
                                             a odoslaná po 31. auguste 2010 zo schváleného strediska na skladovanie spermy.
                                    
                                 
                     Článok 3
               Obchodovanie s vajíčkami a embryami koní (Equinae)
               Počas prepravy z jedného členského štátu do iného členského štátu sprevádza zásielky vajíčok a embryí koní (Equinae) zdravotné osvedčenie v súlade s jedným z týchto vzorov stanovených v prílohe II:
               
                           a)
                        
                        
                           vzorové zdravotné osvedčenie IIA na obchodovanie so zásielkami vajíčok a embryí koní (Equinae) v Únii, ktoré boli odobraté alebo vyprodukované v súlade so smernicou 92/65/EHS po 30. septembri 2014 a ktoré odoslal schválený tím na odber alebo produkciu embryí, od ktorého vajíčka alebo embryá pochádzajú;
                        
                     
                           b)
                        
                        
                           vzorové zdravotné osvedčenie IIB pre obchodovanie so zásielkami vajíčok a embryí koní (Equinae) vnútri Únie, odobratých, spracovaných a uskladnených v súlade so smernicou 92/65/EHS po 31. auguste 2010 a pred 1. októbrom 2014 a vyexpedovaných po 31. auguste 2010 schváleným tímom pre odber embryí alebo pre produkciu embryí, od ktorého vajíčka alebo embryá pochádzajú;
                        
                     
                           c)
                        
                        
                           vzorové zdravotné osvedčenie IIC pre obchodovanie so zásielkami zásob vajíčok a embryí koní (Equinae) vnútri Únie, odobratých, spracovaných a uskladnených v súlade so smernicou Rady 92/65/EHS pred 1. septembrom 2010 a vyexpedovaných po 31. auguste 2010 schváleným tímom pre odber embryí, od ktorého vajíčka alebo embryá pochádzajú.“
                        
                     
         
               2.
            
            
               Prílohy I a II sa nahrádzajú textom uvedeným v prílohe I k tomuto rozhodnutiu.
            
         Článok 2
   Zmeny rozhodnutia 2010/471/EÚ
   Rozhodnutie 2010/471/EÚ sa mení takto:
   
               1.
            
            
               V článku 2 sa písmeno c) nahrádza takto:
               
                           „c)
                        
                        
                           je k nim priložené zdravotné osvedčenie vyhotovené v súlade s jedným z nasledujúcich vzorov stanovených v časti 2 prílohy I, ktoré je vyplnené v súlade s vysvetlivkami uvedenými v časti 1 uvedenej prílohy:
                           
                                       i)
                                    
                                    
                                       VZOR 1 – Vzorové zdravotné osvedčenie na dovoz zásielok spermy koní (Equinae), ktorá bola odobratá v súlade so smernicou 92/65/EHS po 30. septembri 2014 a odoslaná zo schváleného strediska na odber spermy, z ktorého sperma pochádza;
                                    
                                 
                                       ii)
                                    
                                    
                                       VZOR 2 – Vzorové zdravotné osvedčenie pre dovoz zásielok spermy koní (Equinae) odobratej, spracovanej a skladovanej v súlade so smernicou Rady 92/65/EHS po 31. auguste 2010 a pred 1. októbrom 2014 a odoslanej po 31. auguste 2010 zo schválenej stanice pre odber spermy, z ktorej sperma pochádza;
                                    
                                 
                                       iii)
                                    
                                    
                                       VZOR 3 – Vzorové zdravotné osvedčenie pre dovoz zásielok zásob spermy koní (Equinae) odobratej, spracovanej a skladovanej v súlade so smernicou 92/65/EHS pred 1. septembrom 2010 a zo schválenej stanice pre odber spermy, z ktorej sperma pochádza, odoslanej po 31. auguste 2010;
                                    
                                 
                                       iv)
                                    
                                    
                                       VZOR 4 – Vzorové zdravotné osvedčenie na dovoz zásielok:
                                       
                                                   —
                                                
                                                
                                                   spermy koní (Equinae), ktorá bola odobratá, spracovaná a uskladnená v súlade so smernicou 92/65/EHS po 30. septembri 2014 a odoslaná zo schváleného strediska na skladovanie spermy,
                                                
                                             
                                                   —
                                                
                                                
                                                   zásob spermy koní (Equinae), ktorá bola odobratá, spracovaná a uskladnená v súlade so smernicou 92/65/EHS:
                                                   
                                                               a)
                                                            
                                                            
                                                               po 31. auguste 2010 a pred 1. októbrom 2014 alebo
                                                            
                                                         
                                                               b)
                                                            
                                                            
                                                               pred 1. septembrom 2010
                                                            
                                                         a odoslaná po 31. auguste 2010 zo schváleného strediska na skladovanie spermy.
                                                
                                             
                                 V prípade, že v bilaterálnych dohodách medzi Európskou úniou a tretími krajinami sú stanovené osobitné požiadavky osvedčovania, uplatňujú sa tie požiadavky.“
                        
                     
         
               2.
            
            
               V článku 3 sa písmeno c) nahrádza takto:
               
                           „c)
                        
                        
                           je k nim priložené zdravotné osvedčenie vyhotovené v súlade s jedným z nasledujúcich vzorov stanovených v časti 2 prílohy II, ktoré je vyplnené v súlade s vysvetlivkami uvedenými v časti 1 uvedenej prílohy:
                           
                                       i)
                                    
                                    
                                       VZOR 1 – Vzorové zdravotné osvedčenie na dovoz zásielok vajíčok a embryí koní (Equinae), ktoré boli odobraté alebo vyprodukované v súlade so smernicou 92/65/EHS po 30. septembri 2014 a ktoré odoslal schválený tím na odber alebo produkciu embryí, od ktorého vajíčka alebo embryá pochádzajú;
                                    
                                 
                                       ii)
                                    
                                    
                                       VZOR 2 – Vzorové zdravotné osvedčenie pre dovoz zásielok vajíčok a embryí koní (Equinae) odobratých, spracovaných a skladovaných v súlade so smernicou Rady 92/65/EHS po 31. auguste 2010 a pred 1. októbrom 2014 a odoslaných po 31. auguste 2010 schváleným tímom na odber embryí alebo na produkciu embryí, od ktorého vajíčka alebo embryá pochádzajú.
                                    
                                 V prípade, že v bilaterálnych dohodách medzi Európskou úniou a tretími krajinami sú stanovené osobitné požiadavky osvedčovania, uplatňujú sa tie požiadavky.“
                        
                     
         
               3.
            
            
               Prílohy I a II sa menia v súlade s prílohou II k tomuto rozhodnutiu.
            
         Článok 3
   Adresáti
   Toto rozhodnutie je určené členským štátom.
   
      V Bruseli 6. februára 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 268, 14.9.1992, s. 54.
   
      (2)  Rozhodnutie Komisie 2010/470/EÚ z 26. augusta 2010, ktorým sa stanovujú vzory zdravotných osvedčení na účely obchodovania so spermou, vajíčkami a embryami koní (Equinae), oviec (Ovine) a kôz (Caprinae) a s vajíčkami a embryami ošípaných vnútri Únie (Ú. v. EÚ L 228, 31.8.2010, s. 15).
   
      (3)  Rozhodnutie Komisie 2010/471/EÚ z 26. augusta 2010 o dovoze spermy, vajíčok a embryí koní (Equinae) do Únie s ohľadom na zoznamy staníc pre odber a skladovanie spermy a tímov pre odber a produkciu embryí a požiadavky osvedčovania (Ú. v. EÚ L 228, 31.8.2010, s. 52).
   
      (4)  Vykonávacie nariadenie Komisie (EÚ) č. 846/2014 zo 4. augusta 2014, ktorým sa mení a dopĺňa príloha D k smernici Rady 92/65/EHS, pokiaľ ide o podmienky týkajúce sa koňovitých darcovských zvierat (Ú. v. EÚ L 232, 5.8.2014, s. 5).
   
      (5)  Smernica Rady 2009/156/ES z 30. novembra 2009 o zdravotnom stave zvierat v súvislosti s presunom a dovozom zvierat čeľade koňovité z tretích krajín (Ú. v. EÚ L 192, 23.7.2010, s. 1).
   
      (6)  Nariadenie Komisie (EÚ) č. 176/2010 z 2. marca 2010, ktorým sa mení a dopĺňa príloha D k smernici Rady 92/65/EHS, pokiaľ ide o stanice pre odber a skladovanie spermy, tímy pre odber a produkciu embryí, podmienky koní, oviec a kôz ako darcov a podmienky manipulácie so spermou, vajíčkami a embryami uvedených druhov (Ú. v. EÚ L 52, 3.3.2010, s. 14).
   
      (7)  Príručka diagnostických testov a vakcín pre suchozemské zvieratá, vydanie z roku 2013, Svetová organizácia pre zdravie zvierat.
   
      PRÍLOHA I
      „
            PRÍLOHA I
            
               VZOROVÉ ZDRAVOTNÉ OSVEDČENIA NA OBCHODOVANIE SO ZÁSIELKAMI SPERMY KONÍ (EQUINAE) V ÚNII
            
            ČASŤ A
            Vzorové zdravotné osvedčenie IA na obchodovanie so zásielkami spermy koní (Equinae) v Únii, ktorá bola odobratá v súlade so smernicou 92/65/EHS po 30. septembri 2014 a odoslaná zo schváleného strediska pre odber spermy, z ktorého sperma pochádza
            
               
            
               
            
               
            
               
            
               
            
               
            ČASŤ B
            Vzorové zdravotné osvedčenie IB pre obchodovanie so zásielkami zásob spermy koní (Equinae) vnútri Únie, odobratej, spracovanej a uskladnenej v súlade so smernicou 92/65/EHS po 31. auguste 2010 a pred 1. októbrom 2014 a vyexpedovanej po 31. auguste 2010 zo schválenej stanice pre odber spermy, z ktorej sperma pochádza
            
               
            
               
            
               
            
               
            
               
            
               
            ČASŤ C
            Vzorové zdravotné osvedčenie IC pre obchodovanie so zásielkami zásob spermy koní (Equinae) vnútri Únie, odobratej, spracovanej a uskladnenej v súlade so smernicou 92/65/EHS pred 1. septembrom 2010 a vyexpedovanej zo schválenej stanice pre odber spermy, z ktorej sperma pochádza, po 31. auguste 2010
            
               
            
               
            
               
            
               
            ČASŤ D
            Vzorové zdravotné osvedčenie ID na obchodovanie so zásielkami spermy koní (Equinae) v Únii, ktorá bola odobratá, spracovaná a uskladnená v súlade so smernicou 92/65/EHS po 30. septembri 2014, a so zásielkami zásob spermy koní (Equinae), ktorá bola odobratá, spracovaná a uskladnená v súlade so smernicou 92/65/EHS po 31. auguste 2010 a pred 1. októbrom 2014 alebo pred 1. septembrom 2010 a odoslaná po 31. auguste 2010 zo schváleného strediska na skladovanie spermy
            
               
            
               
            
               
         
         
            PRÍLOHA II
            
               VZOROVÉ ZDRAVOTNÉ OSVEDČENIA NA OBCHODOVANIE SO ZÁSIELKAMI VAJÍČOK A EMBRYÍ KONÍ (EQUINAE) V ÚNII
            
            ČASŤ A
            Vzorové zdravotné osvedčenie IIA na obchodovanie so zásielkami vajíčok a embryí koní (Equinae) v Únii, ktoré boli odobraté alebo vyprodukované v súlade so smernicou 92/65/EHS po 30. septembri 2014 a ktoré odoslal schválený tím na odber alebo produkciu embryí, od ktorého vajíčka alebo embryá pochádzajú
            
               
            
               
            
               
            
               
            ČASŤ B
            Vzorové zdravotné osvedčenie IIB pre obchodovanie so zásielkami vajíčok a embryí koní (Equinae) vnútri Únie, odobratých, spracovaných a uskladnených v súlade so smernicou 92/65/EHS po 31. auguste 2010 a pred 1. októbrom 2014 a vyexpedovaných po 31. auguste 2010 schváleným tímom pre odber embryí alebo pre produkciu embryí, od ktorého vajíčka alebo embryá pochádzajú
            
               
            
               
            
               
            ČASŤ C
            Vzorové zdravotné osvedčenie IIC pre obchodovanie so zásielkami zásob vajíčok a embryí koní (Equinae) vnútri Únie, odobratých, spracovaných a uskladnených v súlade so smernicou Rady 92/65/EHS pred 1. septembrom 2010 a vyexpedovaných po 31. auguste 2010 schváleným tímom pre odber embryí, od ktorého vajíčka alebo embryá pochádzajú
            
               
            
               
            
               
         “
   
   
      PRÍLOHA II
      Prílohy I a II k rozhodnutiu 2010/471/EÚ sa menia takto:
      
                  1.
               
               
                  V prílohe I sa časť 2 nahrádza takto:
                  „ČASŤ 2
                  
                     Oddiel A
                  
                  VZOR 1 – Vzorové zdravotné osvedčenie na dovoz zásielok spermy koní (Equinae), ktorá bola odobratá v súlade so smernicou 92/65/EHS po 30. septembri 2014 a odoslaná zo schváleného strediska na odber spermy, z ktorého sperma pochádza
                  
                     
                  
                     
                  
                     
                  
                     
                  
                     
                  
                     
                  
                     
                  
                     Oddiel B
                  
                  VZOR 2 – Vzorové zdravotné osvedčenie pre dovoz zásielok spermy koní (Equinae) odobratej, spracovanej a skladovanej v súlade so smernicou Rady 92/65/EHS po 31. auguste 2010 a pred 1. októbrom 2014 a odoslanej po 31. auguste 2010 zo schválenej stanice pre odber spermy, z ktorej sperma pochádza
                  
                     
                  
                     
                  
                     
                  
                     
                  
                     
                  
                     
                  
                     Oddiel C
                  
                  VZOR 3 – Vzorové zdravotné osvedčenie pre dovoz zásielok zásob spermy koní (Equinae) odobratej, spracovanej a skladovanej v súlade so smernicou 92/65/EHS pred 1. septembrom 2010 a zo schválenej stanice pre odber spermy, z ktorej sperma pochádza, odoslanej po 31. auguste 2010
                  
                     
                  
                     
                  
                     
                  
                     
                  
                     Oddiel D
                  
                  VZOR 4 – Vzorové zdravotné osvedčenie ID na dovoz zásielok spermy koní (Equinae), ktorá bola odobratá, spracovaná a uskladnená v súlade so smernicou 92/65/EHS po 30. septembri 2014 a zásielok zásob spermy druhu koní, ktorá bola odobratá, spracovaná a uskladnená v súlade so smernicou 92/65/EHS po 31. auguste 2010 a pred 1. októbrom 2014 alebo pred 1. septembrom 2010 a odoslaná po 31. auguste 2010 zo schváleného strediska na skladovanie spermy
                  
                     
               
            
                  2.
               
               
                  Príloha II sa nahrádza takto:
                  
                     „PRÍLOHA II
                     
                        VZOROVÉ ZDRAVOTNÉ OSVEDČENIA NA DOVOZ VAJÍČOK A EMBRYÍ KONÍ (EQUINAE)
                     
                     ČASŤ 1
                     
                        Vysvetlivky k osvedčovaniu
                     
                     
                                 a)
                              
                              
                                 Zdravotné osvedčenia vydáva príslušný orgán vyvážajúcej tretej krajiny v súlade so vzormi stanovenými v časti 2 prílohy II.
                                 Ak členský štát určenia vyžaduje dodatočné osvedčovanie, potvrdenia osvedčujúce splnenie uvedených požiadaviek sa zahrnú do pôvodného znenia zdravotného osvedčenia.
                              
                           
                                 b)
                              
                              
                                 Originál zdravotného osvedčenia pozostáva z jedného listu papiera, alebo v prípade, že je text rozsiahlejší, musí mať takú formu, že všetky listy papiera budú súčasťou integrovaného a nerozdeliteľného celku.
                              
                           
                                 c)
                              
                              
                                 Ak sa vo vzorovom osvedčení uvádza, že určité vyhlásenia treba vyplniť podľa situácie, úradník vydávajúci osvedčenie môže vyhlásenia, ktoré sa na daný prípad nevzťahujú, vyškrtnúť, parafovať a označiť pečiatkou alebo ich úplne z osvedčenia vypustiť.
                              
                           
                                 d)
                              
                              
                                 Zdravotné osvedčenie sa vyhotovuje najmenej v jednom úradnom jazyku členského štátu, na území ktorého sa nachádza hraničná inšpekčná stanica v mieste vstupu zásielky do Európskej únie, a členského štátu určenia. Uvedené členské štáty však môžu povoliť, aby bolo osvedčenie vyhotovené v úradnom jazyku iného členského štátu a aby bol v prípade potreby k nemu priložený úradný preklad.
                              
                           
                                 e)
                              
                              
                                 V prípade, že sú k zdravotnému osvedčeniu pripojené ďalšie listy papiera z dôvodu identifikácie jednotlivých položiek zásielky (súpis v kolónke I.28 vzoru zdravotného osvedčenia), tieto listy papiera sa takisto považujú za súčasť originálu zdravotného osvedčenia, ak úradník vydávajúci osvedčenie každú stranu podpíše a označí pečiatkou.
                              
                           
                                 f)
                              
                              
                                 Ak zdravotné osvedčenie vrátane dodatočných súpisov uvedených v bode e) pozostáva z viac ako jednej strany, každá strana sa v dolnej časti očísluje tak, že sa uvedie (číslo strany) z (celkového počtu strán) a v jej hornej časti sa uvedie referenčné číslo osvedčenia pridelené príslušným orgánom.
                              
                           
                                 g)
                              
                              
                                 Originál zdravotného osvedčenia musí vyplniť a podpísať úradný veterinárny lekár posledný pracovný deň pred nakládkou zásielky určenej na vývoz do Európskej únie. Príslušné orgány vyvážajúcej tretej krajiny musia zabezpečiť, aby boli dodržané požiadavky na osvedčovanie rovnocenné s požiadavkami stanovenými v smernici Rady 96/93/ES (1).
                                 Farba podpisu a pečiatky úradného veterinárneho lekára sa musí líšiť od farby tlače zdravotného osvedčenia. Rovnaká požiadavka platí aj pre iné pečiatky ako reliéfne a vodotlačové pečiatky.
                              
                           
                                 h)
                              
                              
                                 Originál zdravotného osvedčenia musí sprevádzať zásielku až po hraničnú inšpekčnú stanicu v mieste vstupu do Európskej únie.
                              
                           
                                 i)
                              
                              
                                 Referenčné číslo osvedčenia uvedené v kolónkach I.2 a II.a vzoru zdravotného osvedčenia musí vydať príslušný orgán vyvážajúcej tretej krajiny.
                              
                           ČASŤ 2
                     
                        Oddiel A
                     
                     VZOR 1 – Vzorové zdravotné osvedčenie na dovoz zásielok vajíčok a embryí koní (Equinae), ktoré boli odobraté alebo vyprodukované v súlade so smernicou 92/65/EHS po 30. septembri 2014 a ktoré odoslal schválený tím na odber alebo produkciu embryí, od ktorého vajíčka alebo embryá pochádzajú
                     
                        
                     
                        
                     
                        
                     
                        
                     
                        
                     
                        Oddiel B
                     
                     VZOR 2 – Vzorové zdravotné osvedčenie pre dovoz zásielok vajíčok a embryí koní (Equinae) odobratých, spracovaných a skladovaných v súlade so smernicou Rady 92/65/EHS po 31. auguste 2010 a pred 1. októbrom 2014 a odoslaných po 31. auguste 2010 schváleným tímom na odber embryí alebo na produkciu embryí, od ktorého vajíčka alebo embryá pochádzajú
                     
                        
                  
               
            
         (1)  Ú. v. ES L 13, 16.1.1997, s. 28.